**Ministru kabineta noteikumu “Grozījumi Ministru kabineta 2016. gada 24. maija noteikumos Nr. 323 „Darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2016. gada 24. maija noteikumos Nr. 323 "Darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” īstenošanas noteikumi”” (turpmāk – MK noteikumu projekts) mērķis ir: 1. precizēt atsevišķus stratēģiskos priekšatlases kritērijus atbilstoši jaunā vispārējās izglītības mācību satura prasībām;
2. precizēt prasību par izglītības iestādes atbilstību noteiktam stratēģiskajam priekšatlases kritērijam vismaz piecus gadus pēc projekta īstenošanas pabeigšanas;
3. pārdalīt daļu no darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” (turpmāk – 8.1.2. SAM) ietvaros atbrīvotā Eiropas Reģionālās attīstības fonda (turpmāk – ERAF) finansējuma 273 498 *euro* apmērā 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” projektu īstenošanai;
4. precizēt izmaksu attiecināšanas ierobežojumus, tajos neietverot vēdināšanas un gaisa kondicionēšanas sistēmu pārbūves vai izbūves izmaksas;
5. noteikt 8.1.2.SAM projektu ietvaros radītās infrastruktūras papildinošas saimnieciskās darbības uzraudzības periodu.

MK noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts ir izstrādāts saskaņā ar:1. Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 13. punktu; 2. Ministru kabineta 2020. gada 18. augusta sēdes protokollēmuma (prot. Nr. 49 25.§) 2. punktu;3. Ministru kabineta 2020. gada 22. decembra sēdes protokollēmuma (prot. Nr. 86 4. §) 9. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ministru kabineta 2016. gada 24. maija noteikumos Nr. 323 „Darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” īstenošanas noteikumi” (turpmāk – MK noteikumi Nr. 323) ir noteikti 8.1.2. SAM īstenošanas nosacījumi, tai skaitā nosacījums, ka ERAF atbalsts tiek sniegts stratēģiskajiem priekšatlases kritērijiem atbilstošām vispārējās izglītības iestādēm (MK noteikumu Nr. 323 44. punkts). Minētie kritēriji noteikti atsevišķi katrai projektu iesniegumu atlases kārtai. MK noteikumu Nr. 323 44. punktā noteiktie stratēģiskie priekšatlases kritēriji pamatskolām un vidusskolām ietver kumulatīvu kritēriju par izglītojamo skaitu izglītības iestādē un matemātikas, dabaszinību un tehnikas vispārējās vidējās izglītības programmas īstenošanu.Saskaņā ar Ministru kabineta 2018. gada 27. novembra noteikumiem Nr. 747 „Noteikumi par valsts pamatizglītības standartu un pamatizglītības programmu paraugiem” (turpmāk arī – jaunais pamatizglītības standarts) un Ministru kabineta 2019. gada 3. septembra noteikumiem Nr. 416 „Noteikumi par valsts vispārējās vidējās izglītības standartu un vispārējās vidējās izglītības programmu paraugiem” (turpmāk arī – jaunais vispārējās vidējās izglītības standarts) ar 2020. gada 1. septembri tiek pakāpeniski uzsākta pilnveidotā vispārējās izglītības mācību satura (kompetenču pieejas) īstenošana pamatizglītības un vispārējās vidējās izglītības pakāpēs. Iepriekšminētie jaunie mācību standarti pamatizglītības un vispārējās vidējās izglītības pakāpēs vairs neparedz atsevišķu matemātikas, dabaszinību un tehnikas virziena programmu īstenošanu. Jaunais pamatizglītības standarts ir strukturēts septiņās mācību jomās, tostarp kā obligātos mācību priekšmetus paredzot dabaszinātņu mācību jomā (mācību priekšmeti: dabaszinības, fizika, ķīmija, bioloģija, ģeogrāfija) un matemātikas mācību jomā (mācību priekšmets: matemātika). Saskaņā ar jauno pamatizglītības standartu skolēnam sasniedzamie rezultāti jeb apgūstamās pamatprasības tiek noteiktas nevis katrā mācību priekšmetā, bet visā mācību jomā kopumā.Ņemot vērā, ka jaunais pamatizglītības standarts neparedz līdzīgu regulējumu par atsevišķu matemātikas, dabaszinību un tehnikas virziena programmu īstenošanu, MK noteikumu Nr. 323 stratēģiskajos priekšatlases kritērijos pamatskolām tiek svītrota prasība par vismaz divu vispārējās izglītības programmu, no kurām viena ir matemātikas, dabaszinību un tehnikas virziena programma, īstenošanu, saglabājot kvantitatīvo prasību par izglītojamo skaitu – vismaz 200 vai vismaz 150 novados, kas veido Eiropas Savienības ārējo pierobežu (MK noteikumu Nr. 323 44.1.4., 44.2.4., 44.3.4. apakšpunkts).Arī jaunais vispārējās vidējās izglītības standarts neparedz līdzīgu regulējumu par atsevišķu matemātikas, dabaszinību un tehnikas virziena programmu īstenošanu. Saskaņā ar jauno vispārējās vidējās izglītības standartu noteiktai mācību jomai atbilstoši mācību priekšmeti tiek apgūti atbilstoši kursiem (pamatkurss, padziļinātais un specializētais kurss). Tie izveidoti tā, lai, kādā no mācību jomām mācoties mazāka apjoma pamatkursus, skolēnam rodas iespēja vairāk laika veltīt izvēlēto padziļināto kursu apguvei citās mācību jomās. Lai nodrošinātu atbilstošas izvēles iespējas ikvienam skolēnam neatkarīgi no dzīvesvietas, jaunais vispārējās vidējās izglītības standarts paredz, ka izglītības iestāde:1. īsteno vismaz divus padziļināto kursu komplektus, katru no tiem veidojot no trim padziļinātajiem kursiem. Vismaz vienam padziļinātajam kursam katrā kursu komplektā jābūt atšķirīgam. Tas nozīmē, ka izglītības iestādei ir jānodrošina vismaz četri atšķirīgi padziļinātie kursi;
2. īsteno pamatkursu “Matemātika I”;
3. piedāvā un atbilstoši skolēnu izvēlei īsteno šādus pamatkursus – “Ķīmija I”, “Fizika I”, “Ģeogrāfija I” un “Bioloģija I”.

Lai turpmāk veicinātu zināšanas un prasmju apguvi matemātikas, dabaszinātņu un tehnoloģiju jomās, MK noteikumos Nr. 323 ir nepieciešams grozīt vidusskolām sākotnēji stratēģiskajos priekšatlases kritērijos ietverto prasību par vismaz divu vispārējās vidējās izglītības programmu, no kurām viena ir matemātikas, dabaszinību un tehnikas virziena programma, īstenošanu, to precizējot atbilstoši jaunā vispārējās vidējās izglītības standarta prasībām par padziļināto kursu apguvi matemātikas, dabaszinātņu un tehnoloģiju mācību jomas priekšmetos. Vienlaikus stratēģiskajos priekšatlases kritērijos vidusskolām tiek saglabāta kvantitatīvā prasība par izglītojamo skaitu 7. – 12. klašu grupā – vismaz 240 vai vismaz 200 izglītojamo novados, kas veido Eiropas Savienības ārējo pierobežu (MK noteikumu Nr. 323 44.1.2., 44.2.2., 44.3.2. apakšpunkts).2. Saskaņā ar MK noteikumu Nr. 323 45. punkta spēkā esošo redakciju atbalsts valsts ģimnāzijām, ģimnāzijām var tikt paredzēts, ja valsts ģimnāzijas un ģimnāzijas statuss ir piešķirts ne vēlāk kā līdz MK noteikumu Nr. 323 spēkā stāšanās dienai un saglabāts vismaz piecus gadus pēc projekta īstenošanas pabeigšanas, tāpat attiecībā uz sākumskolām, pamatskolām, vidusskolām 46. punkts paredz, ka atbalsts tiek piešķirts ar nosacījumu, ka stratēģiskajiem priekšatlases kritērijiem izglītības iestāde atbilst projekta iesniegšanas dienā vai projekta noslēgumā un saglabā atbilstību vismaz piecus gadus pēc projekta pabeigšanas. Minētā prasība, kas MK noteikumos Nr. 323 tika noteikta ar mērķi nodrošināt projekta īstenošanas rezultātu saglabāšanu vismaz piecus gadus pēc tā īstenošanas beigām, ierobežo vispārējās izglītības iestāžu tīkla sakārtošanu, kas visās vispārējās izglītības pakāpēs norit no 2016. gada. Īpaši intensīvas diskusijas par iestāžu tīkla sakārtošanu ir aktualizējušās ar Ministru kabineta 2018. gada 11. septembra noteikumiem Nr. 583 „Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē”, kas paredz kvantitatīvos un kvalitatīvos kritērijus, lai noteiktu gadījumus kādos valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē. Savukārt ar Ministru kabineta 2019. gada 21. maija sēdē (protokols Nr. 21; 38. §) apstiprināto informatīvo ziņojumu „Par skolu tīkla sakārtošanu” tika aktualizēta vispārējās izglītības iestāžu tīkla sakārtošanas ietekme uz 8.1.2. SAM projektu ietvaros radītajiem rezultātiem.Šo procesu rezultātā atsevišķas pašvaldības, kas ir 8.1.2. SAM finansējuma saņēmējas, ir radušas iespēju savu izglītības iestāžu tīklu pārskatīt. Turklāt paredzams, ka būtisku ietekmi vispārējās izglītības iestāžu reorganizēšanā radīs ar 2021. gada 1. jūliju uzsāktā administratīvi teritoriālā reforma un izglītības iestāžu tīkla plānošana jaunajās pašvaldību teritorijās, kas ļaus sasniegt ievērojami labāku rezultātu attiecībā uz mērķtiecīgu resursu koncentrāciju un izmantošanu kvalitatīvas vispārējās izglītības īstenošanai. Lai pašvaldības, kas ir 8.1.2. SAM finansējuma saņēmējas, netiktu ierobežotas izglītības iestāžu tīkla sakārtošanas procesos, ir nepieciešami grozījumi MK noteikumu Nr. 323 aktuālajā redakcijā, svītrojot 45. punktu un precizējot 46. punktu, nosakot, ka projekta īstenošanas laikā un piecus gadus pēc projekta pabeigšanas izglītības iestādei var tikt mainīts izglītības iestādes statuss, nodrošinot atbilstību citam stratēģiskajam priekšatlases kritērijam. Piemēram, valsts ģimnāzija var tikt reorganizēta par stratēģiskajam priekšatlases kritērijam atbilstošu vidusskolu, vai vidusskola par stratēģiskajam priekšatlases kritērijam atbilstošu pamatskolu, u.c. atbilstoši gadījumi.Minēto grozījumu nepieciešamība izriet arī no 2018. gada 21. jūnija grozījumiem Vispārējās izglītības likumā, kas no normatīvā regulējuma izslēdz ģimnāzijas kā vispārējās izglītības iestādes tipa pastāvēšanu, un no 2018. gada 1. augusta ģimnāzijas statusu izglītības iestādei nepiešķir, un paredz pienākumu pašvaldībām līdz 2021. gada 31. augustam mainīt nosaukumu, reorganizēt tās dibinātās ģimnāzijas, nodrošinot izglītojamo turpmāku izglītošanos atbilstošā izglītības programmā. Atsevišķas 8.1.2. SAM ietvaros modernizējamās vispārējās izglītības iestādes (piemēram, Limbažu novada ģimnāzija, Valmieras Pārgaujas ģimnāzija, Mārupes vidusskola) atbilstoši noteikumiem par kārtību, kādā tiek piešķirts un anulēts valsts ģimnāzijas statuss, jau ir ieguvušas valsts ģimnāzijas statusu.Minētās izmaiņas var tikt attiecinātas arī uz īstenošanā esošajiem 8.1.2. SAM projektiem, kuru ietvaros pašvaldības līdz MK noteikumu projekta apstiprināšanai ir reorganizējušas izglītības iestādes, nodrošinot to atbilstību citam MK noteikumu Nr. 323 44. punktā noteiktajam stratēģiskajiem priekšatlases kritērijam.Šādas reorganizācijas gadījumā 8.1.2. SAM finansējuma saņēmējam projekta īstenošanā ir jāievēro MK noteikumu Nr. 323 23. punktā noteiktās atbalstāmās darbības katram vispārējās izglītības iestādes tipam.3. Nepieciešams veikt grozījumus MK noteikumu Nr. 323 19., 20. un 21. punktā, atsevišķiem 8.1.2.SAM finansējuma saņēmējiem precizējot (samazinot) maksimāli pieejamo ERAF finansējumu atbilstoši spēkā esošajām vienošanās par 8.1.2.SAM projektu īstenošanu. Minētajās vienošanās ERAF finansējums ir samazināts atbilstoši projektu īstenošanas rezultātā radītajiem neatbilstoši veiktajiem izdevumiem vai projekta attiecināmo izdevumu gala summa ir mazāka par sākotnēji vienošanās par projekta īstenošanu noteikto.Kopumā 8.1.2.SAM finansējuma saņēmēju (18 pašvaldības) atbrīvotais ERAF finansējuma apmērs ir 632 713 *euro*. Attiecīgi MK noteikumu Nr. 323 15. punktā tiek precizēts katrai projektu iesniegumu atlases kārtai noteiktais ERAF finansējuma apmērs.Daļēji (189 501 *euro*) minētais finansējums ir novirzāms 8.1.3. specifiskā atbalsta mērķim „Palielināt modernizēto profesionālās izglītības iestāžu skaitu” (turpmāk – 8.1.3. SAM), un tā ietvaros īstenoto projektu sadarbības partnera Valsts izglītības attīstības aģentūras projektu vadības nodrošināšanai. Savukārt 83 997 *euro* ir novirzāmi Kuldīgas Tehnoloģiju un tūrisma tehnikuma projekta Nr. 8.1.3.0/16/I/016 „Kuldīgas Tehnoloģiju un tūrisma tehnikuma modernizēšana specifiskā atbalsta mērķa 8.1.3. “Palielināt modernizēto profesionālās izglītības iestāžu skaitu” ietvaros” (turpmāk – Kuldīgas Tehnoloģiju un tūrisma tehnikuma projekts) īstenošanai, tādējādi noteikumu projekts paredz ERAF finansējuma 273 498 *euro* pārdali no 8.1.2.SAM uz 8.1.3.SAM.Ierosinātā ERAF finansējuma pārdale nepieciešama, lai nodrošinātu kvalitatīvu 8.1.3.SAM projektu īstenošanu septiņās profesionālās izglītības iestādēs līdz šo projektu īstenošanas beigām un projektos plānoto mērķu un rezultātu sasniegšanu. Tādējādi ir izvērtētas iespējas un sagatavots pārdales priekšlikums, kas saskaņā ar veiktajiem aprēķiniem septiņu 8.1.3.SAM projektu vadības nodrošināšanai nosaka nepieciešamu papildu kopējais finansējums 321 764 *euro* apmērā, tai skaitā Kuldīgas Tehnoloģiju un tūrisma tehnikuma projektam – 74 463 *euro* apmērā. Savukārt, Kuldīgas Tehnoloģiju un tūrisma tehnikuma projektam plānoto būvdarbu īstenošanai nepieciešams papildu kopējais finansējums 98 820 *euro* apmērā. Detalizētāka informācija par minētā finansējuma nepieciešamību 8.1.3.SAM ir sniegta Ministru kabineta noteikumu projekta „Grozījumi Ministru kabineta 2016. gada 19. aprīļa noteikumos Nr. 249 „Darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” sākotnējās ietekmes novērtējuma ziņojumā (anotācijā), kas saskaņā ar Ministru kabineta 2009. gada 7. aprīļa noteikumu Nr. 300 „Ministru kabineta kārtības rullis” 116., 117. un 119. punktu 2021.gada 29.janvārī nosūtīti saskaņošanai Finanšu un Tieslietu ministrijai, tostarp ievērojot Ministru kabineta 2020. gada 22. septembra sēdes protokollēmuma (prot. Nr. 55 30. §) 2.2. apakšpunktā noteikto, ka minētā pārdale ir iespējama īpaši pamatotos gadījumos, par kuru ir jāpieņem atsevišķs Ministra kabineta lēmums. Abi minētie 8.1.2.SAM un 8.1.3. SAM Ministru kabineta noteikumu projekti ir saistīti un tiks virzīti izskatīšanai Ministru kabinetā vienlaicīgi. Ņemot vērā finansējuma pārdali starp dažādiem specifiskajiem atbalsta mērķiem, ir mainījies intervenču kodu finansējuma sadalījums – par 273 499 *euro* tiek samazināts finansējums, kas attiecas uz intervences jomu „Izglītības infrastruktūra skolu izglītībā (pamatizglītība un vispārējā vidējā izglītība)” (Nr.51), attiecīgi par minēto summu tiek palielināts finansējums uz intervences jomu „Izglītības infrastruktūra profesionālajā izglītībā un apmācībā un pieaugošo mācīšanās” (Nr.50).Savukārt MK noteikumu Nr. 323 13. punktā tiek precizēts kopējais 8.1.2.SAM ERAF finansējums, to samazinot par 8.1.3. SAM novirzāmo finansējuma apmēru. Savukārt atlikums (359 180 *euro*) ir paredzēts Atveseļošanās palīdzības kohēzijai un Eiropas teritorijām (REACT-EU) pasākuma izglītības iestāžu digitalizācijai īstenošanai kā 8.1.2.SAM ceturtā atlases kārta. Ņemot vērā, ka noteikumu projekta izstrādes laikā netiek izstrādāts nacionālais regulējums minētā REACT EU pasākuma īstenošanai, finansējums 359 180 *euro* apmērā tiek saglabāts 8.1.2.SAM.4. Atbilstoši MK noteikumu Nr. 323 26.2.2.3. apakšpunktam vēdināšanas un gaisa kondicionēšanas sistēmu pārbūves vai izbūves izmaksas 8.1.2. SAM projektos ir attiecināmas izmaksas. Taču to attiecināmība, kopumā ar citu iekšējo inženiertīklu sistēmu pārbūves vai izbūves izmaksām, ir ierobežota: 1) nepārsniedz 25 procentus no MK noteikumu Nr. 323 26.2.2.1. un 26.2.2.2. apakšpunktā minētajām būvdarbu attiecināmajām izmaksām; 2) nepārsniedz 25 procentus no projekta attiecināmajām izmaksām, ja projekta īstenošanas rezultātā paredzēta visu projektā atbalstāmās vispārējās izglītības iestādes klašu telpu mācību vides uzlabošana.Ministru kabineta 2020. gada 22. decembra sēdē tika izskatīts informatīvais ziņojums „Par priekšlikumiem gaisa kvalitātes uzlabošanai izglītības iestādēs ar mērķi mazināt Covid-19 inficēšanas risku”, kurā sniegta informācija par standarta vēdināšanas risinājumiem skolās un to ieviešanas grafiku. Ziņojumā kā viens no ilgtermiņa risinājumiem iekštelpu gaisa kvalitātes uzlabošanai ir paredzēta modernas un efektīvas centralizētās mehāniskās ventilācijas sistēmas izbūve izglītības iestādēs. Atbilstoši minētās sēdes protokollēmumam (prot. Nr. 86 4.§ 9. punkts) ministrijām ir dots uzdevums, izstrādājot Eiropas Savienības struktūrfondu projektu īstenošanas nosacījumus, izvērtēt ventilācijas sistēmu izbūves un pārbūves izmaksu kā attiecināmo izmaksu noteikšanu pilnā apmērā.Ņemot vērā Covid-19 pandēmijas laikā aktualizēto par uzlabotas izglītības iestāžu iekštelpu gaisa kvalitātes nodrošināšanu klātienes mācību procesa laikā, tostarp Ministru kabineta 2020. gada 22. decembra sēdē lemto, ir nepieciešams grozīt MK noteikumu Nr.323 26.2.2.3. apakšpunktu, nosakot, ka tajā minētie ierobežojumi nav attiecināmi uz vēdināšanas un gaisa kondicionēšanas sistēmu pārbūves vai izbūves izmaksām.Minētās izmaiņas var tikt attiecinātas arī uz 8.1.2. SAM projektiem, kuru īstenošanas termiņš nav iestājies līdz MK noteikumu projekta apstiprināšanai, nepieciešamības gadījumā veicot grozījumus vienošanās par projektu īstenošanu.5. Saskaņā ar MK noteikumu Nr. 323 47.1 punktu, papildinošas saimnieciskās darbības veikšana pieļaujama ne vairāk kā 20 procentu apmērā no attiecīgās infrastruktūras gada jaudas platības vai laika, vai finanšu izteiksmē.Lai uzraudzītu 8.1.2.SAM projektu ietvaros veikto investīciju atbilstību MK noteikumu Nr. 323 47.1 punktam, ir nepieciešams noteikt pienākumu Centrālajai finanšu un līgumu aģentūrai kā Eiropas Savienības fondu sadarbības iestādei (turpmāk - sadarbības iestāde) projekta īstenošanas laikā un projekta amortizācijas periodā veikt ikgadēju projektu uzraudzību. Infrastruktūras amortizācijas periods – projekta ietvaros modernizēto aktīvu lietderīgās lietošanas laiks:1. pamatlīdzekļiem atbilstoši Ministru kabineta 2018. gada 13. februāra noteikumu Nr. 87 „Grāmatvedības uzskaites kārtība budžeta iestādēs” 2. pielikumā „Pamatlīdzekļu kategorijas, grupas un apakšgrupas nolietojuma normu noteikšanai” noteiktajam (piemēram, tehnoloģiskām iekārtām, mēraparatūrai, regulēšanas ierīcēm, laboratoriju un medicīnas iekārtām – 10 gadi, datortehnikai – 5 gadi);2. būvēm, ja 8.1.2.SAM projektos ir veikti būvdarbi, dzīves cikla periods 20 gadi.Papildinošās saimnieciskās darbības uzraudzības mehānismu (metodiku), kuru sadarbības iestāde piemēros infrastruktūras amortizācijas periodā, tai skaitā par uzraudzības procedūras piemērošanu noteiktiem objektiem, izstrādās Izglītības un zinātnes ministrija.Gadījumā, ja tiks secināts, ka kādā no gadiem ir pārsniegts maksimāli pieļaujamais papildinošu saimniecisku darbību apjoms (20% no infrastruktūras kapacitātes), sadarbības iestādes pienākums ir veikt nelikumīga komercdarbības atbalsta atgūšanu par konkrēto gadu. Gadījumā, ja sadarbības iestāde konstatēs, ka infrastruktūras amortizācijas periodā nav ievēroti 8.1.2.SAM MK noteikumu Nr.323 47.3 punktā minētie nosacījumi, finansējuma saņēmējam ir pienākums atmaksāt sadarbības iestādei visu projekta ietvaros saņemto nelikumīgo komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004.gada 21.aprīļa Regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai (turpmāk – Komisijas regula Nr.794/2004), 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr.794/2004 11.pantā noteikto procentu likmes piemērošanas metodi.Ar grozījumu tiek izpildīts Finanšu ministrijas 2020.gada 17.jūlija vēstules Nr. 12/A-21/3913 „Atzinums par Ministru kabineta noteikumu projektu “Grozījumi Ministru kabineta 2016.gada 24.maija noteikumos Nr.323 “Darbības programmas “Izaugsme un nodarbinātība” 8.1.2.specifiskā atbalsta mērķa “Uzlabot vispārējās izglītības iestāžu mācību vidi” īstenošanas noteikumi”” un tā anotāciju” 1.punktā minētais iebildums[[1]](#footnote-2), kā arī tiks izpildīts Ministru kabineta 2020. gada 18. augusta sēdes protokollēmuma (prot. Nr. 49 25.§) 2. punktā dotais uzdevums.MK noteikumu projektā ierosinātie grozījumi nevar ietekmēt 8.1.2.SAM finansējuma saņēmējus nelabvēlīgi, kā arī tie nevar radīt būtiskas izmaiņas 8.1.2.SAM projektos atbilstoši Eiropas Parlamenta un Padomes Regulas (ES) Nr.1303/2013 ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 71.pantam. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē vispārējās izglītības iestādes, sadarbības iestādi, pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts rada administratīvo slogu sadarbības iestādei uzraudzīt 8.1.2.SAM projektu ietvaros modernizētās infrastruktūras un iegādāto pamatlīdzekļu izmantošanu papildinošai saimnieciskajai darbībai, tai skaitā būvdarbu rezultātā modernizētu infrastruktūru vismaz 20 gadus projekta īstenošanas pabeigšanas.Attiecīgi 8.1.2.SAM finansējuma saņēmējiem ar apliecinošiem dokumentiem pierādāmu uzskaiti ir jānodrošina papildinošās saimnieciskās darbības ierobežojuma ievērošana. Finansējuma saņēmējam ir pienākums glabāt projekta iesnieguma atvasinājumu un ar projekta īstenošanu un darbībām infrastruktūras amortizācijas periodā saistīto dokumentu oriģinālus vai normatīvajos aktos par dokumentu izstrādāšanu un noformēšanu noteiktajā kārtībā apliecinātas to kopijas visu infrastruktūras amortizācijas periodu. |
| 3. | Administratīvo izmaksu monetārs novērtējums | MK noteikumu projekts var radīt būtisku ietekmi uz administratīvajām izmaksām, taču precīzs šādu izmaksu monetārs novērtējums nav aprēķināms, ievērojot, ka Izglītības un zinātnes ministrija pēc šo noteikumu projekta spēkā stāšanās izstrādās papildinošās saimnieciskās darbības uzraudzības mehānismu (metodiku), kuru sadarbības iestāde piemēros infrastruktūras amortizācijas periodā, tai skaitā par uzraudzības procedūras piemērošanu noteiktiem objektiem, izstrādās Izglītības un zinātnes ministrija.Tostarp metodikā tiks vērtēti uzraudzībai nosakāmie objekti, ievērojot, ka daļā no 8.1.2.SAM modernizējamiem objektiem veikti vienkāršoti atjaunošanas darbi, kas nerada priekšrocības papildinošas saimnieciskās darbības īstenošanai.Kopumā 8.1.2.SAM ietvaros tiek modernizēti vairāk kā 100 infrastruktūras objekti, tai skaitā vispārējās izglītības iestāžu ēkas, vispārējās izglītības iestāžu dienesta viesnīcu ēkas (izglītības pieejamības nodrošināšanai), sporta zāles un sporta laukumi (mācību priekšmeta „Sports” apguvei). |
| 4. | Atbilstības izmaksu monetārs novērtējums | Skatīt ierakstu 3.punktā. |
| 5. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021.gads** | Turpmākie trīs gadi (*euro*) |
| **2022.** | **2023.** | **2024.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | -273 498 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | -273 498 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | - 321 764 | 0 | 0 | 0 | 0 | 0 |
| 2.1. valsts pamatbudžets | 0 | -321 764 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 48 266 | 0 | 0 | 0 | 0 | 0 |
| 3.1. valsts pamatbudžets | 0 | 48 266 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 48 266 | 0 |  |  |
| 5.2. speciālais budžets | 48 266 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | MK noteikumu projekts neietekmē amata vietu skaitu.  |
| 8. Cita informācija | MK noteikumu projekts paredz finansējuma samazinājumu 8.1.2.SAM projektu īstenošanai 321 764 *euro* apmērā , to pārdalot uz 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” projektiem, tai skaitā ERAF finansējums – 273 498 *euro* un nacionālais publiskais līdzfinansējums – 48 266 *euro*.Ņemot vērā, ka 8.1.2.SAM ietvaros ir noslēgtas vienošanās gandrīz par visu tai pieejamo ERAF finansējumu, 8.1.2.SAM projektu finansējuma sadalījums pa gadiem un finansējuma avotiem vērtējams projektu līmenī atbilstoši katra projekta finansēšanas plāniem un sadarbības iestādē iesniegtajām maksājumu prognozēm. Daļa minēto projektu tiks īstenota līdz 2023.gadam (ieskaitot), attiecīgi finansējuma sadalījuma pa gadiem un finansējuma avotiem ir mainīgs, un precīzs tā aprēķins nav iespējams.  |

 |

|  |  |
| --- | --- |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |

 |
|

|  |  |  |
| --- | --- | --- |
| 1. | Saistītie tiesību aktu projekti | Nepieciešams veikt grozījumus arī Ministru kabineta 2016. gada 19. aprīļa noteikumos Nr. 249 “Darbības programmas "Izaugsme un nodarbinātība" 8.1.3. specifiskā atbalsta mērķa "Palielināt modernizēto profesionālās izglītības iestāžu skaitu" īstenošanas noteikumi”. |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav. |

 |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|

|  |  |  |
| --- | --- | --- |
| 1. | Saistības pret Eiropas Savienību  | Noteikumu projektā ir iekļautas tiesību normas, kas izriet no Komisijas 2004. gada 21. aprīļa regula (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – regula Nr.794/2004). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | 8.1.2.SAM ietvaros atbalstu sniedz ar saimniecisku darbību nesaistītu projektu īstenošanai. |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tika nodrošināta, ievietojot informāciju par noteikumu projektu IZM tīmekļvietnē [www.izm.gov.lv](http://www.izm.gov.lv) (sadaļā Aktualitātes → Sabiedrības līdzdalība → Sabiedriskajai apspriešanai nodotie normatīvo aktu projekti → Sabiedrības līdzdalība → Sabiedriskajai apspriešanai nodotie normatīvo aktu projekti 2021.g.) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot viedokli elektroniski uz elektronisko pasta adresi: pasts@izm.gov.lv vai sniedzot viedokli klātienē. Sabiedrības pārstāvji tika sniegta iespēja līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Sabiedrības grupu viedokļi par noteikumu projektu netika iesniegti.  |
| 3. | Sabiedrības līdzdalības rezultāti | Sabiedrības grupu viedokļi par noteikumu projektu netika iesniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vispārējās izglītības iestādes, Centrālā finanšu un līgumu aģentūra kā sadarbības iestāde, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projektam nav ietekmes uz pārvaldes funkcijām un institucionālo struktūru.MK noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.MK noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretārs J. Volberts

Edgars Lore 67047715

Edgars.Lore@izm.gov.lv

1. Lūdzam noteikumu projektā iekļaut nepieciešamās normas, kas nosaka atbildīgo/ās iestādi/es par projektu uzraudzību projekta pārskata periodā (projekta dzīves ciklā), lai viennozīmīgi būtu skaidra papildinošas saimnieciskās darbības uzraudzības kārtība, tai skaitā noteikts, kas veic uzraudzību un uzraudzības periods, ņemot vērā, ka MK noteikumos Nr.323 ir atrunātas papildinošas saimnieciskās darbības piemērošanas iespējas. [↑](#footnote-ref-2)